laion/Wikipedia-Exotic huggingface dataset:
עונת 1965/1966 בגביע אירופה לאלופות בכדורגל

עונת 1965/1966 בגביע אירופה לאלופות בכדורגל הייתה העונה ה-11 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-8 בספטמבר 1965 ותחרות הסתיימה ב-11 במאי 1966. בתחרות השתתפו 31 קבוצות. משחק הגמר נערך באצטדיון המלך בודואן, בריסל. התחרות הסתיימה בניצחון של ריאל מדריד בפעם השישית בתולדות המועדון. אאוזביו זכה בתואר מלך השערים בפעם השנייה ברציפות, תוך כיבוש ארבעה שערים באחד המשחקים. בתחרות השתתפו 31 קבוצות. אינטר מילאנו כמחזיקת הגביע קודמה ישירות לשמינית הגמר. יתר הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. ניצחון טכני גמר גביע אירופה לאלופות 1966 מדיה וקבצים בנושא עונת 1965/1966 בגביע אירופה לאלופות בכדורגל בוויקישיתוף אתר האינטרנט הרשמי של עונת 1965/1966 בגביע אירופה לאלופות בכדורגל (באנגלית) נתונים מאתר אופ"א
לואי נל

לואי נל (שם מלא בצרפתית: Louis Eugène Félix Néel‏; 22 בנובמבר 1904 – 17 בנובמבר 2000) היה פיזיקאי צרפתי, חתן פרס נובל לפיזיקה לשנת 1970. נל נולד בליון שבצרפת. הוא למד באוניברסיטת שטרסבורג והוסמך מטעמה כדוקטור למדעים. בשנת 1966 הוענק לו לגיון הכבוד. ב-1970 זכה בפרס נובל לפיזיקה על עבודה יסודית וגילויים הנוגעים לאנטי-פרומגנטיות ופרומגנטיות שהובילו ליישומים חשובים בפיזיקת מצב מוצק. תרומותיו לפיזיקה של מצב מוצק מצאו יישומים שימושיים רבים, במיוחד בפיתוח של יחידות זיכרון מחשב. מדליית לואי נל המעונת מדי שנה על ידי האגודה הגאופיזית האירופית נקראת על שמו. נל נפטר בבריב לה גלרד, בגיל 95. מדיה וקבצים בנושא לואי נל בוויקישיתוף לואי נל, באתר פרס נובל (באנגלית) לואי נל, באתר פרויקט הגנאלוגיה במתמטיקה לואי נל, באתר אנציקלופדיה בריטניקה (באנגלית) לואי נל, באתר "Find a Grave" (באנגלית) ערך זה הוא קצרמר בנושא פיזיקאים ובנושא צרפתים. אתם מוזמנים לתרום לוויקיפדיה ולהרחיב אותו.
עונת 1966/1967 בגביע אירופה לאלופות בכדורגל

עונת 1966/1967 בגביע אירופה לאלופות בכדורגל הייתה העונה ה-12 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-7 בספטמבר 1966 ותחרות הסתיימה ב-25 במאי 1967. בתחרות השתתפו 32 קבוצות. לתחרות נרשמה גם אלופת אלבניה, אך בסופו של דבר היה לא השתתפה. לראשונה השתתפה בתחרות אלופת ברית המועצות. משחק הגמר נערך באצטדיון הלאומי שליסבון. התחרות הסתיימה בניצחון של סלטיק בפעם הראשונה בתולדות המועדון. זו הייתה הפעם הראשונה שקבוצה בריטית ניצחה בתחרות. פול ון הימסט מאנדרלכט הבלגית זכה בתואר מלך השערים, לאחר שכבש חמישה שערים במשחק אחד. בתחרות השתתפו 32 קבוצות. ריאל מדריד כמחזיקת הגביע קודמה ישירות לשמינית הגמר. יתר הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. לאור ריבוי הקבוצות, חלק מהם השתתפו בשלב טרום מוקדמות. בכל השלבים למעט משחק הגמר נערכו משחק בית ומשחק חוץ. במשחק הנוסף אינטר ניצחה 1:0 במשחק הנוסף אתלטיקו ניצחה 3:2 גמר גביע אירופה לאלופות 1967 מדיה וקבצים בנושא עונת 1966/1967 בגביע אירופה לאלופות בכדורגל בוויקישיתוף אתר האינטרנט הרשמי של עונת 1966/1967 בגביע אירופה לאלופות בכדורגל (באנגלית) נתונים מאתר אופ"א
דינה מרחב

דינה מרחב (9 במרץ 1936 – 19 באוקטובר 2022) הייתה אמנית ישראלית שהתמחתה בהצבת פסלי חוצות מברזל, כלת פרס הרמן שטרוק לשנת 1998. מרחב נולדה לזלטקו ושטפי (לבית וקסלר) גרוס, בווינקובצי שבממלכת יוגוסלביה. במהלך מלחמת העולם השנייה שירת אביה בשורות הצבא היוגוסלבי, נפל בשבי הגרמנים ושהה בשביו עד תום המלחמה. מרחב נמלטה עם משפחתה לאיטליה ומשם לשווייץ. ב-1945, לאחר שחרור יוגוסלביה שבה עם משפחתה לבלגרד וב-1949 עלתה לישראל והתגוררה בקריית מוצקין. ב-1957 סיימה לימודי עיצוב גרפי בבצלאל. בין 1966 ל-1996 נמנתה עם סגל ההוראה במרכז האקדמי לעיצוב ולחינוך ויצו חיפה, בין 1971 ל-1974 הרצתה באוניברסיטת חיפה ובין 1975 ל-1980 לימדה עיצוב גרפי במסגרת לימודי חוץ בטכניון. בהמשך, למדה פיסול באוניברסיטת חיפה ובפייטרסנטה(אנ') באיטליה. מרחב התמחתה בהצבת פסלי חוצות וזכתה לשם עולמי. פסליה הוצבו במדינות ברחבי העולם, כגון בקרואטיה, מקדוניה, שווייץ, סין, ארצות הברית והודו. ב-2008 זכתה בפרס הפארק האולימפי בבייג'ינג. היא השתתפה במספר רב של תערוכות בישראל ומחוצה לה וב-2011 זכתה בפרס הברונזה בתערוכת הפיסול הבינלאומית שנערכה בעיר ווּהוּ(אנ') שבסין. ב-2013 הוצב פסלה "שלווה שמימית" בחזית בית הקברות היהודי העתיק בעיר ג'קובו שבקרואטיה לזכר הנספים במחנה הריכוז ג'קובו. בקיץ 2016 חנכה דינה מרחב בווינקובצי פארק פסלים להנצחת משפחת גרוס. בעת ביקורה בעיר קיבלה מדליה ועיטור מטעם העיר וינקובצי על הישגיה בתחום הפיסול ותרומתה לעיר. פיסלה בסטודיו בניר עציון והתגוררה בעין הוד. בנה ירון מרחב הוא פרסומאי. מרחב הלכה לעולמה ב-19 באוקטובר 2022, בביתה בעין הוד. 1974 – גלריית אשכולות בחיפה 1982, 1998 – גלריית גיא בתל אביב 1986, 1995 – בית האמנים בירושלים 1993 – בית האמנים חיפה 1997 בית האמנים עין הוד 2005, 2008, 2012 – בית האמנים תל אביב 2013 – גלריית גליפטוטקה, זאגרב, קרואטיה 2013 – גלריה של המוזיאון העירוני וינקובצי, קרואטיה 2016 – גלריית אמני עין הוד ישראל. 1969 – "גרפיקה ישראלית", מוזיאון ישראל, ירושלים 1985, 1993 – תערוכת אגודת הפסלים והציירים, מוזיאון חיפה לאמנות חדשה 1995 – "אמנותעשייה", בנייני האומה, ירושלים 1996 – "אמנים שולחים שלום", מוזיאון ארץ ישראל, תל אביב יפו 2000 – "אמנות ציבורית", תיאטרון גבעתיים 2002 – "ציפור גן עדן", יואניואניואן פארק שאנגחאי, סין 2004 – "יצור קדומים", ג'ונסון דיוורסי, מקוון, ויסקונסין, ארצות הברית 2007 – "כנפי הרמוניה", דיאלוג, עגלת ציפור, עץ קוקוס, מומבאי, הודו 2008 – "טוטם", פארק פיסול אולימפי בינלאומי, בייג'ינג, סין 2009 – "משפחה מאושרת", שיאנגיאנג (אנ'), סין 2010 – "יער מכושף", טרנספורמציה, זגארב, קרואטיה 2011 – "הרמוניה שמימית", פרס שלישי, פארק פיסול ווהו, סין. מדיה וקבצים בנושא דינה מרחב בוויקישיתוף אתר האינטרנט הרשמי של דינה מרחב (באנגלית) אשת הברזל, יומן, 15 באוגוסט 2016 באתר יוטיוב דבי לוזיה, ‏אשת הברזל, באתר גלובס, 7 ביוני 2016 דינה מרחב - "האישה עם כנפי הברזל", תערוכה לרגל יום הולדתה השמונים זיכרון בסלון, דינה מרחב על קורותיה וקורות משפחתה בתקופת השואה, אפריל 2020, באתר גוגל דרייב דינה מרחב, דף שער בספרייה הלאומית דינה מרחב דף הבית, באתר כפר האמנים עין הוד (באנגלית). דינה מרחב, באתר כפר האמנים עין הוד. דינה מרחב, באתר מוזיאון ינקו דאדא (באנגלית). אירית מילר (עורכת), דינה מרחב - האישה עם כנפי הברזל, באתר כפר האמנים עין הוד. דינה מרחב - מסע לווינקובצי, באתר כפר האמנים עין הוד (באנגלית).
פרנסואה קמאנו

פרנסואה קמאנו (בצרפתית: François Kamano; נולד ב-1 במאי 1996 בקונאקרי שבגינאה) הוא כדורגלן גינאי, המשחק בעמדת החלוץ בקבוצת אבהא ובנבחרת גינאה. בשנת 2014 הגיע קמאנו לבסטיה מליגת העל הצרפתית, לאחר ששיחק במחלקת הנוער של מועדון מקומי בקונאקרי. ב-9 באוגוסט 2014 ערך קמאנו את הופעת הבכורה שלו במועדון, כשנכנס כמחליף בדקה ה-81 בתיקו 3-3 נגד אולימפיק מרסיי במסגרת המחזור הראשון בליגה. ב-20 בדצמבר הבקיע קמאנו את שער הבכורה שלו במועדון, שער בדקה ה-21 בתיקו 1-1 נגד קן במסגרת המחזור ה-19 בליגה. קמאנו שיחק במועדון במשך 2 עונות, בהן ערך 47 הופעות ליגה והבקיע שבעה שערים. בחודש יולי 2016 חתם קמאנו בז'ירונדן דה בורדו, גם היא קבוצה מליגת העל הצרפתית. ב-20 באוגוסט 2016 ערך את הופעת הבכורה שלו במועדון, כשהחליף את ז'רמי מנז בדקה ה-69 בהפסד 1–4 לטולוז במסגרת המחזור השני בליגה. בחודש אוגוסט 2020 חתם בלוקומוטיב מוסקבה, מליגת העל הרוסית. ב-23 באוגוסט 2020 ערך את הופעת הבכורה שלו במועדון בהפסד 1–2 לספרטק מוסקבה בדרבי של מוסקבה. ב-24 בינואר 2015 ערך קמאנו את הופעת הבכורה שלו בנבחרת גינאה, כשנכנס כמחליף בתוספת הזמן של המחצית השנייה בתיקו 1-1 נגד נבחרת קמרון במסגרת המחזור השני בשלב הבתים של גביע אפריקה לאומות 2015. הוא שיחק גם בשלב רבע הגמר של הטורניר, בו הפסידה נבחרתו לנבחרת גאנה בתוצאה 0–3. ב-12 ביוני 2015, בהופעתו השלישית בנבחרת, כבש קמאנו את שער הבכורה שלו, שער בדקה ה-68 בהפסד 1–2 לנבחרת סווזילנד במסגרת מוקדמות גביע אפריקה לאומות 2017. נכלל בסגל נבחרת גינאה לטורניר גביע אפריקה לאומות 2023. מדיה וקבצים בנושא פרנסואה קמאנו בוויקישיתוף פרנסואה קמאנו, באתר Transfermarkt פרנסואה קמאנו, באתר Soccerway פרנסואה קמאנו, באתר WorldFootball.net פרנסואה קמאנו, באתר National Football Teams פרנסואה קמאנו, באתר FootballDatabase.eu Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
אירקוט (פירושונים)

האם התכוונתם ל... אירקוט – נהר ברוסיה. אירקוט (חברה) – חברה לייצור מטוסים רוסית. אירקוט (מסוק) – מסוק מתוצרת רוסיה. אירקוט (כדורסל) – קבוצת כדורסל רוסית
אפלה מוחלטת, אין כוכבים

אפלה מוחלטת, אין כוכבים (באנגלית: Full Dark, No Stars) הוא אוסף של ארבע נובלות מאת הסופר סטיבן קינג, שכולן עוסקות בנושא של שכר ועונש. האוסף זכה בפרס "בראם סטוקר עבור האוסף הטוב ביותר" לשנת 2010 והיה מועמד ל"פרס הפנטזיה הבריטי עבור האוסף הטוב ביותר" לשנת 2011. כמו כן, 1922 היה מועמד ל"פרס הפנטזיה הבריטי עבור הנובלה הטובה ביותר" לשנת 2011. ארבע הנובלות הן: 1922 - מתרחשת בהמינגפורד הום, נברסקה. עיירה דמיונית המופיעה בסיפורים אחרים של קינג: עירה של אמא אביגייל מן הרומן האפי של קינג העמדה (1978), העיר אליה עובר בן הנסקום הבוגר בזה (1986), וכן מיקום ההתרחשות של הסיפור הקצר "השלב האחרון בסולם" (1978). ביג דרייבר תוספת הוגנת נישואים טובים השמות של הנובלות ותקצירי הסיפור הוכרזו באתר הרשמי של המחבר ב-2 באפריל 2010. זה אוסף הארבע הנובלות השלישי של קינג, לפניו הוציא את "עונות מתחלפות" (1982) ו"ארבע אחרי חצות" (1990). הספר הוכרז באתר הרשמי של קינג ב-16 בפברואר 2010, ויצא לאור ב-9 בנובמבר 2010. הוצאת סמנטרי דנס פרסמה מספר מהדורות מוגבלות של הספר: מהדורה קופסאת מתנה, מהדורה מוגבלת חתומה, ומהדורה ממוספרת שיצאו לאור זמן קצר לאחר המהדורה המקורית בכריכה קשה. המהדורה בכריכה רכה ששוחררה ב-24 במאי 2011, מכילה סיפור קצר חדש נוסף "תחת מזג האוויר", שנכתב ב-2011 (ISBN 978-1451648386). ה"וושינגטון פוסט", בסקירה של הספר, כינה את "אפלה מוחלטת, אין כוכבים" כספר "עגום, מטריד ומרתק". אמזון דירג את הספר במקום ה־25 מתוך 100 ברשימת "הספרים הטובים ביותר של 2010". "נישואים טובים" ו"ביג דרייבר" עובדו על ידי סטיבן קינג לתסריטים. ב-2014 "נישואים טובים" עלה לתיאטרון ו"ביג דרייבר" שודר בטלוויזיה. אפלה מוחלטת, אין כוכבים, באתר OCLC (באנגלית) אירי ריקין, "אפלה מוחלטת, אין כוכבים" מאת אירי ריקין | דם מנקים עם מים קרים, באתר הארץ, 12 ביולי 2011 אפלה מוחלטת, אין כוכבים סטיבן קינג האתר הרשמי "הפרויקט הבא של סטיבן קינג נקרא אפלה מוחלטת, אין כוכבים". http://www.tor.com/blogs/2011/06/2010-bram-stoker-award-winners http://www.britishfantasysociety.co.uk/british-fantasy-awards/bfs_fantasy_awards_2011_shortlist/ "עטיפת הספר הבריטית של סטיבן קינג אפלה מוחלטת, אין כוכבים". "עטיפת הספר של סטיבן קינג אפלה מוחלטת, אין כוכבים". "פרסום הספר הבא". "סמנטרי דנס אפלה מוחלטת, אין כוכבים מהדורות מיוחדות". http://www.stephenking.com/news.html Bill Sheehan (27 באוקטובר 2010). ""Full Dark, No Stars," four novellas by horror writer Stephen King". The Washington Post. {{cite news}}: (עזרה) http://www.omnivoracious.com/2010/11/best-books-of-2010-continued-29-through-11.html
דניאל בובה

דניאל בובה (איטלקית: Daniel Bovet‏; 23 במרץ 1907 – 8 באפריל 1992) היה פרמקולוג איטלקי יליד שווייץ, חתן פרס נובל לפיזיולוגיה או לרפואה לשנת 1957. בובה נולד בפלורייה שבשווייץ. הוא קיבל את הדוקטורט שלו מטעם אוניברסיטת ז'נבה בשנת 1929. באותה השנה עבר לצרפת ועבד במכון פסטר שבפריז עד 1947. לאחר מכן עבר לאיטליה. בשנת 1957 זכה בפרס נובל לפיזיולוגיה או לרפואה, על גילוי תרופות מלאכותיות כגון אנטי-היסטמינים החוסמות פעילות אמינים שונים. ב-1964 התמנה לפרופסור באוניברסיטת ססארי. בשנים 1969–1971 שימש כראש המועצה הלאומית למחקר ברומא. אחרי כן שימש כפרופסור באוניברסיטת רומא לה ספיאנצה. ב-1982 פרש לגמלאות. דניאל בובה נפטר ברומא בשנת 1992. מדיה וקבצים בנושא דניאל בובה בוויקישיתוף דניאל בובה, באתר פרס נובל (באנגלית) דניאל בובה, באתר אנציקלופדיה בריטניקה (באנגלית)
אמאדו מוטארי

טיג'אני אמאדו מוטארי קלאלה (בצרפתית: Tidjani Amadou Moutari Kalala; נולד ב-19 בינואר 1994 בארליט שבניז'ר) הוא כדורגלן ניז'רי המשחק בעמדת הקשר בקבוצת טוזלספור מהליגה הטורקית הראשונה ובנבחרת ניז'ר. מוטארי החל לשחק באקוקאנה המקומית, ובשנת 2012 עבר לשחק בלה מאן ב', קבוצת המילואים של לה מאן הצרפתית. בחודש ינואר 2014 חתם מוטארי במטאלורג דונצק מליגת העל האוקראינית, וכך הפך לשחק הניז'רי הראשון בתולדות הליגה. ב-15 במרץ 2014 ערך מוטארי את הופעת הבכורה שלו במועדון, כשנכנס כמחליף בדקה ה-73 בתיקו 1-1 נגד איליצ'יבץ מאריפול במסגרת המחזור ה-21 בליגה. הוא ערך במועדון 6 הופעות ליגה בלבד. ב-2 ביולי 2014 חתם מוטארי על חוזה ל-4 שנים באנז'י מחצ'קלה מליגת הכדורגל הלאומית של רוסיה. בעונתו הראשונה במועדון ערך מוטארי 29 הופעות ליגה בהן הבקיע 6 שערים, ולקח חלק בעליית המועדון לליגת העל הרוסית. ב-25 בינואר 2017 חתם בפרנצווארוש מליגת העל ההונגרית. ב-23 בינואר 2012 ערך מוטארי את הופעת הבכורה שלו בנבחרת ניז'ר, כשנכנס כמחליף בדקה ה-57 בהפסד 0–2 לנבחרת גבון במסגרת גביע אפריקה לאומות 2012. מדיה וקבצים בנושא אמאדו מוטארי בוויקישיתוף אמאדו מוטארי, באתר Transfermarkt אמאדו מוטארי, באתר Soccerway אמאדו מוטארי, באתר WorldFootball.net אמאדו מוטארי, באתר National Football Teams אמאדו מוטארי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמאדו מוטארי".
ג'ון מייקל קוסטרליץ

ג'ון מייקל קוסטרליץ (באנגלית: John Michael Kosterlitz; נולד ב-22 ביוני 1943) הוא פיזיקאי בריטי יהודי, פרופסור לפיזיקה באוניברסיטת בראון בארצות הברית, זוכה פרס נובל לפיזיקה ב-2016. קוסטרליץ נולד למשפחת מהגרים יהודית, שעזבה את גרמניה והתיישבה באברדין שסקוטלנד. אביו, הנס וולטר קוסטרליץ, היה גם הוא מדען בעל שם בתחום הביוכימיה. קוסטרליץ למד לתואר ראשון ושני באוניברסיטת קיימברידג' ואת עבודת הדוקטורט שלו השלים ב-1964 באוניברסיטת אוקספורד. בשנים 1974–1982 שימש כמרצה באוניברסיטת ברמינגהאם ובשנת 1982 התמנה לפרופסור באוניברסיטת בראון שבארצות הברית. התמחותו העיקרית היא בפיזיקה של מצב מוצק. קוסטרליץ חבר בחברה האמריקנית לפיזיקה. זכה בפרס נובל לפיזיקה ב-2016, יחד עם דייוויד ג'יימס ת'אולס ודאנקן הולדיין, על גילויים תאורטיים של מעבר קוסטרליץ-תולס טופולוגיים בחומר מעובה (ת'אולס קיבל מחצית מסכום הזכייה, ושני האחרים קיבלו רבע מהסכום כל אחד). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא ג'ון מייקל קוסטרליץ בוויקישיתוף אתר האינטרנט הרשמי של ג'ון מייקל קוסטרליץ ג'ון מייקל קוסטרליץ, באתר פרס נובל (באנגלית) אלה אוריון-לכמן, נובל פיזיקה 2016: מעברי פאזה טופולוגיים, במדור "חדשות מדע" באתר של מכון דוידסון לחינוך מדעי, 4 באוקטובר 2016 דר. משה נחמני, ‏פרס נובל לפיזיקה למגלי המצבים המיוחדים של החומר, באתר "הידען", 4 באוקטובר 2016 ג'ון מייקל קוסטרליץ, באתר אנציקלופדיה בריטניקה (באנגלית) הניו יורק טיימס, פרס נובל בפיזיקה הוענק לשלושה מדענים שחקרו מצבים "מוזרים" של חומר, באתר הארץ, 4 באוקטובר 2016 ערך זה הוא קצרמר בנושא אישים ובנושא פיזיקה. אתם מוזמנים לתרום לוויקיפדיה ולהרחיב אותו.
שורטברד

שורטברד (באנגלית: Shortbread) הוא סוג של עוגייה מבצק המבוסס על יחס של יחידת סוכר, שתי יחידות חמאה ושלוש יחידות קמח (לפי משקל). לעיתים נוספות לבצק מלח בישול, קליפות הדרים או אגוזים. מקור השורטברד הוא בסקוטלנד. המתכון הראשון פורסם בשנת 1736 על ידי אישה סקוטית בשם מק'לינטוק. המאפה הפופולרי התפשט לכל חלקי הממלכה המאוחדת וגם לאירלנד, דנמרק ושוודיה, והיה הנציג הבריטי בפרויקט Café Europe שאורגן על ידי אוסטריה בעת שהייתה הנשיאה התורנית של האיחוד האירופי. בעבר נחשב השורטברד לקינוח יקר והוגש באירועים מיוחדים כמו ערב חג המולד, ערב השנה האזרחית החדשה וחתונות. רוני ונציה, שורטברד - עוגיות חמאה סקוטיות, באתר ynet, 25 בדצמבר 2006 Leah Hyslop, ‏Potted histories: shortbread, The Telegraph, 9 October 2013
מצדיעים לך, בילי לין! (סרט)

מצדיעים לך, בילי לין! (באנגלית: Billy Lynn's Long Halftime Walk) הוא סרט קולנוע אמריקאי מ-2016 בבימויו של אנג לי. הסרט מבוסס על רב-המכר מאת בן פאונטן באותו השם. בסרט מככבים ג'ו אלווין, קריסטן סטיוארט, כריס טאקר, גארט הדלונד ווין דיזל. הסרט הוא סרט הקולנוע העלילתי הראשון שצולם במהירות של 120 פריים לשנייה. הסרט מסופר מנקודת המבט של רב-טוראי בילי לין מטקסס, גיבור מלחמה מצבא ארצות הברית. הוא ושבעה מחבריו לפלוגת בראבו שרדו-קרב עז במהלך מלחמת עיראק, חזרו לארצות הברית ומוצגים ברחבי המדינה במסגרת קמפיין לתמיכה ציבורית במלחמה. זמן קצר לפני שובם המתוכנן לעיראק מתוכננת לכבודם קבלת פנים חגיגית במהלך מופע המחצית של משחק הסופרבול. במהלך המסע והמופע נזכר לין באירועי המלחמה הטרגיים. ג'ו אלווין - ויליאם "בילי" לין כריס טאקר - אלברט קריסטן סטיוארט - קתרין לין, אחותו של בילי גארט הדלונד - סרג'נט דייוויד דיים וין דיזל - סרג'נט שרום ברים יסמאל קרוס קורדובה - סמל אנטוניו הולידיי ארתורו קסטרו - מרסליניו "מנגו" מונטויה מייסון לי - תאודור יאנג באו קנאפ - רוברט ארל "קראק" קוק אסטרו - לודיס בקווית ברני האריס - קנת סייקס סטיב מרטין - נורם אוגלסבי, בעליה של קבוצת פוטבול בדאלאס המארח את החבורה בן פלאט - ג'וש טים בלייק נלסון - ויין פוסטר ג'יי. ג'יי. וואט, ריצ'רד שרמן - שחקני פוטבול, הופעות קמאו בתפקיד עצמם לתפקיד הראשי בסרט לוהק השחקן ג'ון אלווין, בן ה-25, ללא ניסיון קודם בקולנוע או בטלוויזיה. צילומי הסרט החלו באפריל 2015 בג'ורג'יה, סצנות הקרבות צולמו במרוקו. הסרט צולם תוך שימוש בטכנולוגיה חדשנית ברזולוציה של 4K ובמהירות של 120 פריים לשנייה והוא הסרט העלילתי הארוך הראשון שצולם בטכנולוגיה זו. הבחירה בטכנולוגיה חדשנית זו מאפשרת רק לחמישה אולמות קולנוע ברחבי העולם להקרין את הסרט ברזולוציה הנ"ל, ובשאר בתי הקולנוע יוקרן ברזולוציה 2K בגרסה רגילה או בטכנולוגיית תלת-ממד. מנכ"ל סרטי סוני טום רוטמן התעמת עם אנג לי בדרישה שישלב סצנות במהירות שונה בסרט, כך שהקרבות יהיו במהירות מואצת והסצנות בטקסס במהירות רגילה, אך השניים לא הגיעו להסכמה. הסרט זכה לביקורות שליליות מצד מבקרי הקולנוע, שהתאכזבו מתוצאת השימוש בטכניקה החדשנית. הסרט נחל כישלון בקופות ולא כיסה את ההוצאות בגינו. אתר האינטרנט הרשמי של מצדיעים לך, בילי לין! (באנגלית) מצדיעים לך, בילי לין!, ברשת החברתית אקס (טוויטר) "מצדיעים לך, בילי לין!", במסד הנתונים הקולנועיים IMDb (באנגלית) "מצדיעים לך, בילי לין!", באתר נטפליקס "מצדיעים לך, בילי לין!", באתר AllMovie (באנגלית) "מצדיעים לך, בילי לין!", באתר Rotten Tomatoes (באנגלית) "מצדיעים לך, בילי לין!", באתר Box Office Mojo (באנגלית) "מצדיעים לך, בילי לין!", באתר Metacritic (באנגלית) "מצדיעים לך, בילי לין!", באתר אידיבי "מצדיעים לך, בילי לין!", במסד הנתונים הקולנועיים KinoPoisk (ברוסית) נטע אלכסנדר, הסרט שכולם חיכו לו - והתרסק בקופות, באתר הארץ, 25 בדצמבר 2016 Ang Lee’s ‘Billy Lynn’s Long Halftime Walk’ Premiering at New York Film Festival, וראייטי, 22 באוגוסט 2016 Lee On His Game-Changing ‘Billy Lynn’s Long Halftime Walk’, אתר deadline.com‏, 14 באוקטובר 2016 Inside ‘Billy Lynn’s’ Troubled Walk to the Big Screen: Ang Lee and Tom Rothman Duke It Out (EXCLUSIVE), וראייטי, 4 בנובמבר 2016
עוגיית חמאה

עוגיות חמאה (בדנית: Smørkager), המכונות גם עוגיות חמאה דניות, הן סוג פופולרי של עוגיות פריכות שמקורן בדנמרק. העוגיות מגיעות במגוון צורות ובאזורים רבים בעולם הן פופולריות במיוחד לקראת חג המולד. המרכיבים העיקריים בעוגיות חמאה הם חמאה, קמח, סוכר, וביצים. לעיתים רבות העוגיות מתובלות בוניל, שוקולד או קוקוס. עוגיות החמאה נמכרות לרוב בקופסאות דקורטיביות אשר לעיתים רבות מכילים מוטיבים דניים מסורתיים. העוגיות בתוך הקופסה לרוב מופרדות זה מזה באמצעות כוסות נייר. שורטברד מדיה וקבצים בנושא עוגיית חמאה בוויקישיתוף Kaloski, Patricia. "The Christmas cookie". The Tide of Moriches & Manorville (באנגלית). נבדק ב-2022-11-19. Clark, Melissa (9 באוקטובר 2013). "Cultured Butter Cookies Recipe". NYT Cooking. נבדק ב-24 ביוני 2018. {{cite web}}: (עזרה) "The Enduring Appeal of Royal Dansk Butter Cookies". Vice. 14 בדצמבר 2017. נבדק ב-22 בינואר 2020. {{cite web}}: (עזרה) Butter Cookies in Tins from Denmark. U.S. International Trade Commission. Volume 3092 of USITC publication. pp. I1-I12. 1998. "Danish Butter Cookies". Biscuit people (באנגלית). 2020-11-13. נבדק ב-2024-02-04. "Danish Butter Cookies: Process and recipes". Biscuit people (באנגלית). 2021-04-23. נבדק ב-2024-02-04. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
טרנספגרשאן

הטראנספגרשאן (ברומנית: Transfăgărășan, מורכב מ- trans + Făgăraș, על שם הרי פגרש(אנ')), או כביש DN7C, מכונה גם "הדרך לשמיים", הוא כביש החוצה את חלקו הדרומי של רכס הרי הקרפטים שברומניה ונחשב לאחד הכבישים היפים באירופה ובעולם. הוא הכביש השני הגבוה ביותר ברומניה, אחרי הטראנסאלפינה. הכביש, שאורכו 151 ק"מ (94 מייל), מתחיל בסמוך לכפר באסקוב, ליד העיר פיטשט, ונמשך עד העיר סיביו, כביש DN1, פסגות מולדוביאנו ונגויו (הנקודות הגבוהות ביותר ברומניה). נבנה בשנות ה-70 של המאה ה-20 כציר צבאי אסטרטגי המחבר בין החבלים ההיסטוריים של טרנסילבניה ומונטניה. הכביש נבנה בין 1970 ל-1974 לפי החלטתו של ניקולאה צ'אושסקו, השליט השני והאחרון של רומניה הקומוניסטית, אחרי הפלישה הסובייטית לצ'כוסלובקיה מ-21 באוגוסט 1968. זאת כדי לאפשר מעבר מהיר של כוחות צבא דרך ההרים; עד אז הכבישים שחצו את הרי הקרפטים היו DN1 ו-DN67C, שנבנו בתחילת תקופת הקומוניזם ברומניה. הכבישים נבנו על נחלים שקל היה לסובייטים לחסום ולתקוף. לפיכך הורה צ'אושסקו על בניית כביש שיחצה את הרי פגראש. הכביש, שנסלל על ידי הצבא, דרש פועלים ומשאבים כספיים רבים. העבודות כללו שימוש ב-6 מיליון טון דינמיט, עבודה בגובה של מעל 2,000 מטר ובאקלים אלפיני קשה. לדברי ממשלת רומניה דאז, במהלך הסלילה נהרגו 40 איש, אך מדיווחים לא רשמיים המספר עומד על מאות פועלים. הכביש נפתח ב-20 בספטמבר 1974 אך בפועל עבודות הבניה נמשכו עד 1980. הכביש הוא מסלול עקלתון מפותל, בעל סיבובים רבים וחדים. צורת כביש זו מושכת אליה מטיילים, רוכבי אופניים ואופנוענים. בשל הטופוגרפיה של הכביש המהירות המרבית מוגבלת ל-40 קמ"ש. בנוסף לכך, הכביש עובר בסמוך לאגם בליה (Bâlea Lake), מפל בליה ואגם וידרארו. בין ה-31 באוקטובר עד ה-30 ביוני בכל שנה, הכביש סגור בקטע הגבוה שלו - בין מפל בליה לפיסקו נגרו (Piscu Negru) עקב שלגים. כמו כן, מעת לעת, הכביש נסגר לתנועה, בזמן תחרויות, כמו: רכיבת אופניים. בכביש גשרי קשת רבים וחמש מנהרות, הארוכה ביותר באורך 884 מטר, ליד אגם בליה. מראה אגם וידרארו הנשקף מכביש הטראנספגרשן קטע של כביש הטראנספגרשן החוצה את אגם וידרארו אגם בליה הסמוך לכביש הטראנספגרשן מדיה וקבצים בנושא טרנספגרשאן בוויקישיתוף "18 כבישים מדהימים ומטורפים ברחבי העולם שחייבים לנסוע בהם לפחות פעם אחת", שני רבינוביץ', 11 בספטמבר 2016 40 שנה לטראנספגרשן (ברומנית) נופר רונן, חוויה בלתי נשכחת באחד מהכבישים היפים בעולם – כביש טראנספגרשן רומניה, באתר מטיילת מחוץ לקופסא, ‏30/08/2018 Circulație restricționată pentru 30 de minute pe Transfăgărășan – DN 7C, Compania Nationala de Administrare a Infrastructurii Rutiere
פאבל סביצקי

פבל אלהביץ' סביצקי (בבלארוסית: Павел Алегавіч Савіцкі; נולד ב-12 ביולי 1994) הוא כדורגלן בלארוסי המשחק בעמדת הקשר בקבוצת רוך ברסט ובנבחרת בלארוס. סביצקי נולד בגרודנו שבבלארוס, וגדל במחלקת הנוער של נמאן גרודנו המקומית. ב-15 באפריל 2011 ערך סביצקי את הופעת הבכורה שלו במועדון, כשנכנס כמחליף בפתיחת המחצית השנייה בהפסד 1-0 לויטבסק במסגרת המחזור הרביעי בליגת העל הבלארוסית. ב-9 ביולי 2011 הבקיע סביצקי את שער הבכורה שלו במועדון, שער בדקה ה-43 בתיקו 1-1 נגד בלשינה בוברויסק במסגרת המחזור ה-17 בליגה. בחודש ינואר 2015 הושאל סביצקי ליאגלוניה ביאליסטוק מליגת העל הפולנית לחצי עונה, וערך בה 5 הופעות ליגה. ב-18 במאי 2014 ערך סביצקי את הופעת הבכורה שלו בנבחרת בלארוס, כשנכנס כמחליף בדקה ה-66 בתיקו 0-0 נגד נבחרת איראן במשחק ידידות. שלושה ימים לאחר מכן הבקיע סביצקי את שעריו הראשונים בנבחרת, צמד שערים בניצחון 5-1 על נבחרת ליכטנשטיין במשחק ידידות, לאחר שעלה כמחליף בתחילת המחצית השנייה. פאבל סביצקי, באתר Transfermarkt פאבל סביצקי, באתר Soccerway פאבל סביצקי, באתר National Football Teams פאבל סביצקי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאבל סביצקי".
תנועת הרוח הקדושה

תנועת הרוח הקדושה היה ארגון מורדים אוגנדי בראשות אליס אומה, מדיום אשר טענה כי היא מודרכת בעזרת הרוח לקוונה. אליס, אוגנדית ממוצא אצ'ולי, טענה כי באוגוסט 1986 לקוונה הדריכה אותה להקים את הארגון. באופן רשמי קיימת הבחנה בין תנועת הרוח הקדושה שהיא הזרוע הפוליטית של ארגונה של אליס ו"הכוח הנייד של הרוח הקדושה" שהוא הזרוע הצבאית - אך למעשה אין הבדלה ביניהם. בנובמבר 1986, לאחר שאספה סביבה קבוצת מאמינים, שכנעה אליס את הצבא הדמוקרטי של אזרחי אוגנדה להעביר חלק מחייליו תחת פיקודה. בנובמבר ודצמבר 1986, גברה התנועה על כוחות צבא ההתנגדות העממי בשני ניצחונות לא צפויים. הניצחונות הללו הרחיבו את התמיכה בתנועה בשבט האצ'ולי בפרט ובשבטים צפוניים בכלל ומשכו לתנועה מצטרפים חדשים. התנועה הייתה ידועה בכך שאיננה פוגעת ומתעללת בחייליה (בניגוד לממשלה ולארגוני המורדים האחרים) ועובדה זו הקנתה לה תמיכה ציבורית. תנועת הרוח הקדושה נלחמה כמו כל צבא - באמצעות כיבוש שטח ושליטה עליו וניהול קרבות - אך היו לה מספר תחומי פעילות אשר נתפסו כחריגים. "שליטים" רוחניים שולבו בכל יחידה. חברי התנועה נדרשו לשפוך שמן מבורך על חיילים במטרה למנוע מכדורים לפגוע בחייל (אם נפשו טהורה). אבנים בורכו כך שהם יתפוצצו כרימונים וחיילים צעדו לקרב בתצורה המזכירה צלב, תוך שירת תפילה. למרות שהיו לתנועה הפסדים קשים, בייחוד כאשר הארגון תקף חיילים המצוידים במקלעים, חלק מהשיטות בהן השתמשה הוכחו כיעילות. יחסי הידידות אשר שררו בין הצבא הדמוקרטי של אזרחי אוגנדה וארגון הרוח הקדושה לא שרדו לאורך זמן. בתחילת 1987, ניסה הצבא הדמוקרטי לכבוש את בסיס האספקה האזרחי של הארגון. חרף הסכסוכים עם שאר ארגוני המורדים, התנועה החלה במהלך צבאי נרחב באוגוסט 1987 שמטרתו הסופית הייתה כיבוש הבירה קמפלה והקמת "גן-עדן עלי אדמות", לדברי אליס אומה. בנובמבר 1987, כוחותיו של הארגון התקדמו לאזורים בהם לא הייתה לו תמיכה והשפעה. לאחר סדרת הפסדים, התנועה הובסה באופן סופי במהלך קרב אשר בו השתמשו כוחות צבא ההתנגדות בנשק ארטילרי כבד. הקרב התרחש ביער המרוחק כ-70 ק"מ צפונית לקמפלה. לאחר התפרקות התנועה, מספר קבוצות ששרדו ממנה ניסו לשמר את מטרתה. רוב הקבוצות הללו הפכו לקבוצות שודדים, אך התפרקו לאחר שרבים מחבריהן פרשו או הובסו בידי הממשלה או ארגוני מורדים אחרים. למרות זאת, אחת מן הקבוצות הללו הפכה לצבא ההתנגדות של האל אשר פועלת עד היום באזור אצ'ולילנד.